Deg ayen yerzan tiremt n tsiwelt, ula dagi tamarut tesexdem ukkuz n tiram n tsiwelt; tin yeṭṭuqten; d tasiwelt yeggran ɣef teḥkayt; anda amsawal yeḥekku-d seg mi ḍerran neɣ inaḍruyen yeḍran deg yizri.Tin ɣur-s tasiwelt tedda d tsiwelt anda amsawal yettales-d inaḍruyen am waken imir i d-ḍerrun.Amakken nufa tamarut tsexdem daɣen tiremt anda tasiwelt tezwar ɣef teḥkayt ; d ayen ur nṭṭuqet ara s waṭas deg wamud-agi ,anda amsawal yeḥekku-d inaḍruyen uqbel ad d-ḍerun, d ayen yeɛnan asirem neɣ tirga n yiwudam n teḥkayt.Tanggarut d tin yeɛnan “amyekcem n sin n leṣnaf tiram n tsiwelt” ; d ayen nufa daɣen deg wamud-agi, anda amesawal yesexlaḍ sin leṣnaf n tiram; tasiwelt yeggran ɣef teḥkayt akkud tsiwelt yeddan d teḥkayt.